CELEX: 32006R1877
Language: lt
Date: 2006-12-18 00:00:00
Title: 2006 m. gruodžio 18 d. Komisijos reglamentas (EB) Nr. 1877/2006, iš dalies keičiantis Komisijos reglamentą (EB) Nr. 878/2004, nustatantį pereinamojo laikotarpio priemones pagal Reglamentą (EB) Nr. 1774/2002 techniniams tikslams naudojamiems tam tikriems gyvūninės kilmės šalutiniams produktams, priskiriamiems 1 ir 2 kategorijos medžiagoms   (Tekstas svarbus EEE)

19.12.2006   
            
            
               LT
            
            
               Europos Sąjungos oficialusis leidinys
            
            
               L 360/133
            
         
      KOMISIJOS REGLAMENTAS (EB) Nr. 1877/2006
   2006 m. gruodžio 18 d.
   iš dalies keičiantis Komisijos reglamentą (EB) Nr. 878/2004, nustatantį pereinamojo laikotarpio priemones pagal Reglamentą (EB) Nr. 1774/2002 techniniams tikslams naudojamiems tam tikriems gyvūninės kilmės šalutiniams produktams, priskiriamiems 1 ir 2 kategorijos medžiagoms
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. spalio 3 d. Europos Parlamento ir Tarybos reglamentą (EB) Nr. 1774/2002, nustatantį sveikatos taisykles gyvūninės kilmės šalutiniams produktams, neskirtiems vartoti žmonėms (1), ypač į jo 4 straipsnio 4 dalį, 5 straipsnio 4 dalį ir 32 straipsnio 1 dalį,
   kadangi:
   
               (1)
            
            
               Reglamente (EB) Nr. 1774/2002 nustatytos gyvūninės kilmės šalutinių produktų, neskirtų vartoti žmonių maistui, sveikatos taisyklės. Šiame reglamente gyvūninės kilmės šalutiniai produktai apibrėžiami kaip 1, 2 ir 3 kategorijos medžiagos, atsižvelgiant į tokių produktų keliamą riziką.
            
         
               (2)
            
            
               Vadovaujantis šiuo reglamentu, gyvūninės kilmės šalutiniai produktai, nepriskiriami 1 arba 3 kategorijos medžiagoms, yra apibrėžiami kaip 2 kategorijos medžiagos, nepriklausomai nuo abejonių dėl šių produktų keliamos rizikos. Gyvūninės kilmės šalutinius produktus leidžiama naudoti šėrimui atsižvelgiant į tai, ar tokia medžiaga yra apibrėžta kaip 1, 2 arba 3 kategorijos medžiaga. Tam tikras 3 kategorijos medžiagas galima naudoti šėrimui, tačiau 2 kategorijos medžiagos paprastai šėrimui nenaudojamos.
            
         
               (3)
            
            
               Tačiau tam tikri gyvūninės kilmės šalutiniai produktai, kurie gali būti laikomi keliančiais nedidelę riziką, Reglamente (EB) Nr. 1774/2002 neapibrėžiami kaip 3 kategorijos medžiagos. Tokias medžiagas automatiškai apibrėžiant kaip 2 kategorijos medžiagas neatsižvelgiama į tokių produktų keliamą riziką.
            
         
               (4)
            
            
               2004 m. balandžio 29 d. Komisijos reglamentas (EB) Nr. 878/2004, nustatantis pereinamojo laikotarpio priemones pagal Reglamentą (EB) Nr. 1774/2002 techniniams tikslams naudojamiems tam tikriems gyvūninės kilmės šalutiniams produktams, priskiriamiems 1 ir 2 kategorijos medžiagoms (2), buvo priimtas siekiant leisti toliau teikti į rinką, eksportuoti, importuoti ir pervežti tranzitu tam tikrus gyvūninės kilmės šalutinius produktus, apibrėžtus kaip 1 ir 2 kategorijos medžiagos, skirtas tik techniniam naudojimui.
            
         
               (5)
            
            
               Ataskaitoje apie gyvūninės kilmės šalutinius produktus (3), kurią Komisija 2005 m. spalio 21 d. priėmė ir 2005 m. spalio 24 d. pateikė Tarybai, nurodomos problemos, su kuriomis susiduriama apibrėžiant tam tikras medžiagas kaip 2 kategorijos medžiagas, ir numatomi keli Reglamento (EB) Nr. 1774/2002 pakeitimai persvarstant šį teisės aktą. Persvarstymą planuojama pradėti 2006 m. pabaigoje.
            
         
               (6)
            
            
               Laukiant šių pakeitimų, tam tikroms šėrimo reikmėms ir techniniams tikslams turėtų būti galima naudoti tam tikrus nedidelę riziką keliančius gyvūninės kilmės šalutinius produktus, šiuo metu apibrėžiamus kaip 2 kategorijos medžiagos. Reglamento (EB) Nr. 878/2004 taikymo sritis turėtų būti atitinkamai išplėsta siekiant leisti naudoti tam tikras nedidelę riziką keliančias 2 kategorijos medžiagas techninių produktų gamybai ir tam tikroms šėrimo reikmėms.
            
         
               (7)
            
            
               Reglamentas (EB) Nr. 878/2004 turėtų būti atitinkamai iš dalies pakeistas.
            
         
               (8)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Komisijos reglamentas (EB) Nr. 878/2004 iš dalies keičiamas taip:
   
               1)
            
            
               Pavadinimas pakeičiamas taip:
            
         
               2)
            
            
               1 straipsnis pakeičiamas taip:
               „1 straipsnis
               Taikymo sritis
               1.   Šis reglamentas taikomas šiems gyvūninės kilmės šalutiniams produktams, pagal Reglamentą (EB) Nr. 1774/2002 apibrėžiamiems kaip 1 arba 2 kategorijos medžiagos ir skirtiems tik techniniam naudojimui:
               
                           a)
                        
                        
                           iš tam tikrų gyvūnų, kuriems buvo taikomos pagal Tarybos direktyvą 96/22/EB draudžiamos medžiagos, gautiems kailiams ir odoms (4);
                        
                     
                           b)
                        
                        
                           lydytiems riebalams, gautiems iš 1 kategorijos medžiagų, kurie yra pagaminti taikant 1 metodą, minėtą Reglamento (EB) Nr. 1774/2002 V priedo III skyriuje, atrajojančiųjų gyvūnų lydytiems riebalams, kurie yra išgryninti taip, kad didžiausias likusių netirpių priemaišų kiekis yra ne didesnis kaip 0,15 % masės, ir gautiems riebalų antriniams produktams, kurie atitinka bent Reglamento (EB) Nr. 1774/2002 VI priedo III skyriuje minėtus standartus;
                        
                     
                           c)
                        
                        
                           atrajojančiųjų gyvūnų žarnoms (su turiniu arba be turinio) bei
                        
                     
                           d)
                        
                        
                           kaulams ir kaulų produktams, kuriuose yra nugarkaulių ir kaukolių, bei galvijų ragams, atskirtiems nuo kaukolės, taikant tokį metodą, kuris nepažeidžia kaukolės ertmės.
                        
                     Tačiau šis reglamentas netaikomas gyvūninės kilmės šalutiniams produktams, gautiems iš gyvūnų, minėtų Reglamento (EB) Nr. 1774/2002 4 straipsnio 1 dalies a punkto i ir ii papunkčiuose.
               2.   Šis reglamentas taikomas šiems gyvūninės kilmės šalutiniams produktams, apibrėžtiems kaip 2 kategorijos medžiagos Reglamente (EB) Nr. 1774/2002 pagal šio reglamento 5 straipsnio 1 dalies g punktą, kurie yra skirti šerti gyvūnus, išskyrus ūkiuose auginamus sausumos gyvūnus, šerti ūkiuose auginamus kailinius gyvūnus arba techniniam naudojimui, įskaitant žvejybos masalus:
               
                           a)
                        
                        
                           sausumos bestuburiams, išskyrus gyvūnams arba žmonėms patogeniškas rūšis, įskaitant visas jų transformacijos formas, pavyzdžiui, lervas;
                        
                     
                           b)
                        
                        
                           vandens gyvūnams, išskyrus jūros žinduolius, jei jie ne akvakultūrų kilmės;
                        
                     
                           c)
                        
                        
                           akvakultūrų gyvūnams, specialiai auginamiems kaip žvejybos masalas, jei masalas nėra naudojamas akvakultūroje jo iš anksto neapdorojus;
                        
                     
                           d)
                        
                        
                           gyvūnams, priskiriamiems Rodentia (graužikų) ir Lagomorpha (kiškiažvėrių) būriams, įskaitant ūkiuose laikomus gyvūnus gyvūninės kilmės produktų gamybai; bei
                        
                     
                           e)
                        
                        
                           produktams, gautiems arba pagamintiems iš gyvūnų, nurodomų a–d punktuose, pvz., ikrams, bet išskyrus miltus, gautus iš d punkte nurodytų gyvūnų.
                        
                     
         
               3)
            
            
               Įterpiamas šis 1a straipsnis:
               „1a straipsnis
               Nukrypti leidžianti nuostata, taikoma komerciniams dokumentams ir sveikumo sertifikatams
               Nukrypstant nuo Reglamento (EB) Nr. 1774/2002 II priedo III skyriaus 1 punkto, gyvūninės kilmės šalutinius produktus, nurodytus šio reglamento 1 straipsnio 2 dalyje, mažmenininkai gali tiekti galutiniams vartotojams, išskyrus verslo subjektus, be transportuojant pridedamo prekybos dokumento arba, jei reikalaujama Reglamentu (EB) Nr. 1774/2002, veterinarijos sertifikato.“
            
         
               4)
            
            
               Antrame 2 straipsnio sakinyje nuoroda į „1 straipsnio c ir d punktus“ pakeičiama nuoroda į „1 straipsnio 1 dalies c ir d punktus“.
            
         
               5)
            
            
               Antrame 3 straipsnio sakinyje nuoroda į „5 straipsnio a punktą“ pakeičiama nuoroda į „atitinkamai 5 straipsnio 1 arba 2 dalį“.
            
         
               6)
            
            
               Paskutinis 4 straipsnio 2 dalies sakinys pakeičiamas taip:
               „1 straipsnio 1 dalyje nurodytų gyvūninės kilmės šalutinių produktų importuojamos ir tranzitu vežamos siuntos nukreipiamos pagal Tarybos direktyvos 97/78/EB (5) 8 straipsnio 4 dalyje numatytą stebėsenos procedūrą.
            
         
               7)
            
            
               5 straipsnis pakeičiamas taip:
               „5 straipsnis
               Ženklinimo, pristatymo, apskaitos ir apdorojimo reikalavimai
               1.   Be identifikavimo reikalavimų, numatytų Reglamento (EB) Nr. 1774/2002 II priedo I skyriuje, visos šio reglamento 1 straipsnio 1 dalyje nurodytų gyvūninės kilmės šalutinių produktų pakuotės ženklinamos etiketėmis, kuriose nurodoma: „DRAUDŽIAMA NAUDOTI MAISTE, PAŠARUOSE, TRĄŠOSE, KOSMETIKOJE, VAISTUOSE IR MEDICINOS PRIETAISUOSE“.
               Tačiau, jei gyvūninės kilmės šalutiniai produktai yra skirti vaistams pagal Bendrijos teisės aktus, turi būti naudojama kitokia etiketė, kurioje nurodoma: „SKIRTI TIK VAISTAMS“.
               2.   1 straipsnio 2 dalyje nurodytų gyvūninės kilmės šalutinių produktų pakuotės ženklinamos etiketėmis, nurodančiomis: „NESKIRTA VARTOTI ŽMONIŲ MAISTUI“, nebent tie produktai siunčiami paruoštomis prekybai pakuotėmis, ant kurių nurodyta, kad jų turinys yra skirtas tik naminiams gyvūnams šerti arba naudoti kaip žvejybos masalą.
               3.   Šio reglamento 1 straipsnyje nurodyti gyvūninės kilmės maisto produktai pristatomi į techninę įmonę, skirtą naudoti tokias medžiagas ir kuri buvo patvirtinta pagal Reglamento (EB) Nr. 1774/2002 18 straipsnio 1 dalį.
               Be to, l straipsnio 2 dalyje nurodyti gyvūninės kilmės šalutiniai produktai gali būti pristatomi:
               
                           a)
                        
                        
                           į tarpines įmones, patvirtintas pagal Reglamento (EB) Nr. 1774/2002 10 straipsnio 1 dalį;
                        
                     
                           b)
                        
                        
                           į sandėliavimo įmones, patvirtintas pagal Reglamento (EB) Nr. 1774/2002 11 straipsnio 1 dalį;
                        
                     
                           c)
                        
                        
                           į naminių gyvūnų ėdalo įmones, patvirtintas pagal Reglamento (EB) Nr. 1774/2002 18 straipsnio 1 dalį;
                        
                     
                           d)
                        
                        
                           į ūkius arba įmones, kuriose gyvūnai laikomi pagal reikalavimus, nurodytus Reglamento (EB) Nr. 1774/2002 23 straipsnio 2 dalies c punkte;
                        
                     
                           e)
                        
                        
                           į gamybos vietas arba gamybos įmones, gaminančias atitinkamai:
                           
                                       i)
                                    
                                    
                                       kosmetikos gaminius pagal 1976 m. liepos 27 d. Tarybos direktyvą 76/768/EEB dėl valstybių narių įstatymų, susijusių su kosmetikos gaminiais, suderinimo (6);
                                    
                                 
                                       ii)
                                    
                                    
                                       veterinarinius vaistus pagal 2001 m. lapkričio 6 d. Europos Parlamento ir Tarybos direktyvą 2001/82/EB dėl Bendrijos kodekso, reglamentuojančio veterinarinius vaistus (7);
                                    
                                 
                                       iii)
                                    
                                    
                                       vaistus pagal 2001 m. lapkričio 6 d. Europos Parlamento ir Tarybos direktyvą 2001/83/EB dėl Bendrijos kodekso, reglamentuojančio žmonėms skirtus vaistus (8);
                                    
                                 
                                       iv)
                                    
                                    
                                       medicinos prietaisus pagal 1993 m. birželio 14 d. Tarybos direktyvą 93/42/EEB dėl medicinos prietaisų (9);
                                    
                                 
                                       v)
                                    
                                    
                                       
                                          in vitro diagnostikos prietaisus pagal 1998 m. spalio 27 d. Europos Parlamento ir Tarybos direktyvą 98/79/EB dėl in vitro diagnostikos medicinos prietaisų (10); arba
                                    
                                 
                     
                           f)
                        
                        
                           tiesiogiai mažmeniniam pardavimui, jei gyvūninės kilmės šalutiniai produktai yra:
                           
                                       i)
                                    
                                    
                                       siunčiami paruoštoje prekybai pakuotėje, paženklintoje etikete, aiškiai nurodančia, kad jos turinys yra skirtas tik:
                                       
                                                   —
                                                
                                                
                                                   šerti naminiams gyvūnams arba naudoti kaip žvejybos masalą,
                                                
                                             
                                 
                                       ii)
                                    
                                    
                                       išdžiovinti tokiu būdu, kuris yra pakankamas sunaikinti patogeninius organizmus, įskaitant Salmonella, arba
                                    
                                 
                                       iii)
                                    
                                    
                                       užšaldyti, kalbant apie 1 straipsnio 2 dalies b, c ir, Rodentia atveju, d punkte nurodytus gyvūninės kilmės šalutinius produktus.
                                    
                                 
                     Nepažeidžiant 2003 m. gegužės 12 d. Komisijos reglamento (EB) Nr. 811/2003, įgyvendinančio Europos Parlamento ir Tarybos reglamentą (EB) Nr. 1774/2002, dėl draudimo šerti žuvis tos pačios rūšies perdirbtomis žuvimis, gyvūninės kilmės atliekų laidojimo ir deginimo bei nustatančio tam tikras pereinamojo laikotarpio priemones (11), šio reglamento 1 straipsnio 2 dalies b punkte nurodomi gyvūninės kilmės šalutiniai produktai taip pat gali būti pristatomi kaip pašarinės žaliavos į ūkius arba įmones, kuriose laikomi vandens gyvūnai.
               4.   Šio straipsnio 3 dalyje nurodytų gamyklų, ūkių arba įmonių savininkai, valdytojai arba jų atstovai:
               
                           a)
                        
                        
                           atlieka apskaitą pagal Reglamento (EB) Nr. 1774/2002 9 straipsnį;
                        
                     
                           b)
                        
                        
                           užtikrina, kad gyvūninės kilmės šalutiniai produktai yra atitinkamai apdorojami kompetentingai institucijai priimtinu būdu taip, kad gaunama medžiaga nekeltų rizikos gyvūnų ir visuomenės sveikatai;
                        
                     
                           c)
                        
                        
                           toliau siunčia arba naudoja gyvūninės kilmės šalutinius produktus tik tiems tikslams, kuriuos patvirtino kompetentinga institucija.
                        
                     
         
               8)
            
            
               7 straipsnio b punkte nuoroda į „5 straipsnio c punktą“ pakeičiama nuoroda į „5 straipsnio 3 dalį“.
            
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2006 m. gruodžio 18 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 273, 2002 10 10, p. 1. Reglamentas su paskutiniais pakeitimais, padarytais Komisijos reglamentu (EB) Nr. 208/2006 (OL L 36, 2006 2 8, p. 25).
   
      (2)  OL L 162, 2004 4 30, p. 62.
   
      (3)  COM(2005) 521 galutinis.
   
      (4)  OL L 125, 1996 5 23, p. 3.“
   
      (5)  OL L 24, 1998 1 30, p. 9.“
   
      (6)  OL L 262, 1976 9 27, p. 169. Direktyva su paskutiniais pakeitimais, padarytais Komisijos direktyva 2006/78/EB (OL L 271, 2006 9 30, p. 56).
   
      (7)  OL L 311, 2001 11 28, p. 1. Direktyva su paskutiniais pakeitimais, padarytais Direktyva 2004/28/EB (OL L 136, 2004 4 30, p. 58).
   
      (8)  OL L 311, 2001 11 28, p. 67. Direktyva su paskutiniais pakeitimais, padarytais Direktyva 2004/27/EB (OL L 136, 2004 4 30, p. 34).
   
      (9)  OL L 169, 1993 7 12, p. 1. Direktyva su paskutiniais pakeitimais, padarytais Reglamentu (EB) Nr. 1882/2003 (OL L 284, 2003 10 31, p. 1).
   
      (10)  OL L 331, 1998 12 7, p. 1. Direktyva su pakeitimas, padarytais Reglamentu (EB) Nr. 1882/2003.
   
      (11)  OL L 117, 2003 5 13, p. 14.“